Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Φινλανδία να εισαγάγει ή να διατηρήσει τις μειώσεις ή τις απαλλαγές από τον ειδικό φόρο κατανάλωσης που εφαρμόζεται σε ορισμένα πετρελαιοειδή για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΚ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Βάσει του άρθρου 8, παράγραφος 4 της οδηγίας 92/81/ΕΟΚ για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, [1] το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις για λόγους ειδικής πολιτικής.

[1] ΕΕ L 316, 31.10.1992, σ.12 Οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365, 31.12.1994, σ. 46)

Οι φινλανδικές αρχές ανακοίνωσαν στην Επιτροπή την επιθυμία τους να χορηγήσουν απαλλαγή από τον ειδικό φόρο κατανάλωσης για το φυσικό αέριο όταν αυτό χρησιμοποιείται ως καύσιμο οχημάτων με σκοπό να προωθήσουν τη χρήση του αερίου, ειδικότερα ως καυσίμου για τα οχήματα επαγγελματικής χρήσης στις πόλεις.

Σύμφωνα με την οδηγία, τα άλλα κράτη μέλη ενημερώθηκαν επίσης σχετικά με αυτήν την αίτηση.

Η οδηγία προβλέπει ότι η Επιτροπή εξετάζει περιοδικά αυτές τις απαλλαγές και μειώσεις. Αν η Επιτροπή θεωρεί ότι δεν μπορούν να διατηρηθούν πλέον για λόγους αθέμιτου ανταγωνισμού ή στρέβλωσης της λειτουργίας της εσωτερικής αγοράς, ή για λόγους που συνδέονται με την κοινοτική πολιτική για την προστασία του περιβάλλοντος, υποβάλλει τις κατάλληλες προτάσεις στο Συμβούλιο. Εν πάση περιπτώσει, αυτή η παρέκκλιση πρέπει να εξεταστεί το αργότερο μέχρι τις 31 Δεκεμβρίου 1999, όταν λήγει η έγκριση που χορηγείται βάσει της παρούσας απόφασης. Το Συμβούλιο θα επανεξετάσει την κατάσταση με βάση την πρόταση της Επιτροπής και θα αποφασίσει αν πρέπει να ανακαλέσει, να τροποποιήσει ή να παρατείνει αυτήν την έγκριση.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Φινλανδία να εισαγάγει ή να διατηρήσει τις μειώσεις ή τις απαλλαγές από τον ειδικό φόρο κατανάλωσης που εφαρμόζεται σε ορισμένα πετρελαιοειδή για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΚ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [2], και ειδικότερα το άρθρο 8 παράγραφος 4,

[2] ΕΕ L 316, 31.10.1992, σ.12 Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365, 31.12.1994, σ. 46)

την πρόταση της Επιτροπής,

Εκτιμώντας:

(1) ότι βάσει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις των ειδικών φόρων κατανάλωσης στα πετρελαιοειδή, για λόγους ειδικής πολιτικής*

(2) ότι οι φινλανδικές αρχές ανακοίνωσαν στην Επιτροπή ότι επιθυμούν να εφαρμόσουν στο φυσικό αέριο απαλλαγή από τον ειδικό φόρο κατανάλωσης με σκοπό να προωθήσουν τη χρήση του αερίου ειδικότερα ως καυσίμου για τα οχήματα επαγγελματικής χρήσης στις πόλεις. Σύμφωνα με τη γνώμη της Φινλανδίας, αυτό συμφωνεί με τους στόχους μείωσης της εκπομπής ρυπογόνων σωματιδίων από τα οχήματα. Δεδομένου ότι το φυσικό αέριο είναι συγκρίσιμο με το υγραέριο LPG όσον αφορά τις επιπτώσεις στο περιβάλλον, πρέπει να τυγχάνει της ίδιας φορολογικής μεταχείρισης όταν χρησιμοποιείται ως καύσιμο οχημάτων, και είναι αιτιολογημένο να επεκταθούν οι ίδιες φορολογικές απαλλαγές στο φυσικό αέριο με εκείνες που ήδη χορηγούνται στο υγραέριο LPG και στο μεθάνιο. A5Aλλος λόγος χορήγησης στο φυσικό αέριο της φορολογικής απαλλαγής από τον ειδικό φόρο κατανάλωσης είναι ότι έχει ουσιαστικά την ίδια χημική διάρθρωση με το μεθάνιο. Η διαφορετική φορολογική μεταχείριση γι'αυτά τα δύο αέρια θα καταστήσει επίσης εξαιρετικά δυσχερείς τους ελέγχους*

(3) ότι τα άλλα κράτη μέλη ενημερώθηκαν σχετικά,

(4) ότι η Επιτροπή και όλα τα κράτη μέλη δέχονται ότι είναι αιτιολογημένη η χορήγηση απαλλαγής από τον ειδικό φόρο κατανάλωσης για το φυσικό αέριο για λόγους περιβαλλοντικής πολιτικής και ότι δεν θα προκαλέσει στρεβλώσεις του ανταγωνισμού ή δεν θα εμποδίσει την ορθή λειτουργία της εσωτερικής αγοράς*

(5) ότι η Επιτροπή εξετάζει τακτικά τις μειώσεις και απαλλαγές για να ελέγχει ότι αυτές συμφωνούν με τη λειτουργία της εσωτερικής αγοράς ή με την κοινοτική πολιτική στον τομέα της προστασίας του περιβάλλοντος*

(6) ότι η Φινλανδία ζήτησε έγκριση για να χορηγήσει απαλλαγή από τον ειδικό φόρο κατανάλωσης στο φυσικό αέριο το ταχύτερο δυνατό* ότι το Συμβούλιο θα επανεξετάσει την αίτηση αυτή με βάση την έκθεση της Επιτροπής το αργότερο μέχρι τις 31 Δεκεμβρίου 1999, ημερομηνία λήξεως της εγκρίσεως που χορηγείται βάσει της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

A5Aρθρο 1

Σύμφωνα με το άρθρο 8 παράγραφος 4 της οδηγίας 92/81/ΕΟΚ και κατά παρέκκλιση από τις υποχρεώσεις που απορρέουν από την οδηγία 92/82/ΕΟΚ της 19ης Οκτωβρίου για την προσέγγιση των συντελεστών των ειδικών φόρων κατανάλωσης στα πετρελαιοειδή, [3] και ειδικότερα των ελάχιστων συντελεστών που καθορίζονται στο άρθρο 7, η Φινλανδία εξουσιοδοτείται να χορηγήσει απαλλαγή από τον ειδικό φόρο κατανάλωσης στο φυσικό αέριο όταν αυτό χρησιμοποιείται ως καύσιμο οχημάτων μέχρι τις 31 Δεκεμβρίου 1999.

[3] ΕΕ No L 316, 31.10.1992, σ. 19.

A5Aρθρο 2

Η παρούσα απόφαση απευθύνεται στη Φινλανδία.

Έγινε στις Βρυξέλλες, στις

Για το Συμβούλιο

Ο Πρόεδρος